เอมิเรตส์สกายคาร์โก เที่ยวบินที่ 9788

**เอมิเรตส์สกายคาร์โก เที่ยวบินที่ 9788** เป็นเที่ยวบินขนส่งสินค้าระหว่างประเทศตามกำหนดการจากท่าอากาศยานนานาชาติอาล มักตูมในสหรัฐอาหรับเอมิเรตส์สู่ท่าอากาศยานนานาชาติฮ่องกง ซึ่งมีแอร์เอซีทีเป็นผู้ดำเนิการแทน โดยเมื่อวันที่ 20 ตุลาคม ค.ศ. 2025 เครื่องบินโบอิง 747-481บีดีเอสเอฟเกิดไถลออกนอกทางวิ่ง ส่งผลให้พุ่งชนเข้ากับยานพาหนะภาคพื้นและมีผู้โดยสารบนยานพาหนะนั้นเสียชีวิตทั้งสองราย

## อุบัติเหตุ
เครื่องบินซึ่งเดินทางมาจากท่าอากาศยานนานาชาติอาล มักตูมในดูไบ ประสบอุบัติเหตุขณะลงจอดบนบนทางวิ่ง 07L เมื่อเวลาประมาณ 03:53 น. (ตามเวลาฮ่องกง) โดยขณะไถลเครื่องบินได้ชนเข้ากับยานพาหนะภาคพื้นที่กำลังวิ่งอยู่บนถนนนอกรั้วทางวิ่ง ก่อนที่จะตกลงในทะเลไปพร้อมกับเครื่องบินนั้น โดยส่วนหางหลุดออกจากลำตัวเครื่องบิน

เอมิเรตส์ยืนยันว่าเครื่องบินไม่ได้มีการบรรทุกสินค้าใด ๆ จากข้อมูลของไฟล์เรดาร์24 เครื่องบินพุ่งชนกับพื้นน้ำด้วยความเร็วประมาณ  โดย ณ เวลาเกิดเหตุ ความเร็วลมอยู่ที่  และมีลมกระโชกแรงถึง 

ลูกเรือทั้งสี่คนบนเครื่องบินรอดชีวิตและถูกนำส่งโรงพยาบาล ชายวัย 30 ปีในรถที่ถูกชนเสียชีวิต ขณะที่ชายวัย 41 ปีถูกส่งตัวไปที่โรงพยาบาลนอร์ทลันเตา และเสียชีวิตในเวลาต่อมา  เจ้าหน้าที่ภาคพื้นดินสองคนมีประสบการณ์ 7 และ 12 ปีตามลำดับ มีเจ้าหน้าที่ดับเพลิงและเจ้าหน้าที่ปฐมพยาบาลอย่างน้อย 213 นาย ยานพาหนะ 45 คัน เรือ และเฮลิคอปเตอร์กู้ภัย 1 ลำ เข้าช่วยเหลือในภารกิจกู้ภัย รันเวย์ที่ได้รับผลกระทบถูกปิด แต่รันเวย์อีกสองเส้นยังคงใช้งานได้ เที่ยวบินขนส่งสินค้า 12 เที่ยวบินถูกยกเลิกตลอดทั้งวัน ส่วนเที่ยวบินโดยสารไม่ได้รับผลกระทบ

## เครื่องบิน
[thumb|TC-ACF ขณะประจำการกับ[ออล นิปปอน แอร์เวย์ด้วยทะเบียน JA8962 และสวมลวดลาย *[[โปเกมอน]]* เมื่อปี 2003]]

เครื่องบินที่เกิดเหตุคือโบอิง 747-481บีดีเอสเอฟ ทะเบียน TC-ACF และหมายเลขสายการผลิตที่ 25645 เครื่องบินลำนี้ใช้เครื่องยนต์เจเนอรัลอิเล็กทริก ซีเอฟ6-80ซี2บี1เอฟสี่เครื่อง โดยเครื่องบินมีอายุ 42.4 ปี ณ วันที่เกิดเหตุ เครื่องบินลำนี้ส่งมอบให้แก่ออล นิปปอน แอร์เวย์เมื่อวันที่ 3 มิถุนายน ค.ศ. 1993 และทำการบินครั้งแรกเมื่อวันที่ 19 พฤษภาคม ค.ศ. 1993 โดยระหว่างเดือนมีนาคม ค.ศ. 1999 ถึงเดือนพฤษภาคม ค.ศ. 2006 เครื่องบินได้ทำลวดลายพิเศษ *[[โปเกมอน|โปเกมอนเจ็ต]]* ต่อมาได้โอนย้ายไปยังจีอีแคปิตอลเอวิเอชันเซอร์วิสในเดือนมกราคม ค.ศ. 2011, เอซีทีแอร์ไลน์ในเดือนสิงหาคม ค.ศ. 2011 โดยได้ปล่อยเช่าแบบเปียกให้แก่แมกมาเอวิเอชันในเดือนกันยายน ค.ศ. 2012 และเซาเดียเมื่อเดือนกันยายน ค.ศ. 2013 ก่อนที่จะโอนย้ายกลับมายังแอร์เอซีทีเมื่อปี 2020 โดย ณ เวลาเกิดเหตุ กำลังดำเนินเที่ยวบินในนามเอมิเรตส์สกายคาร์โก

## การสืบสวน
กรมการบินพลเรือนฮ่องกง (เอเอไอเอ) ระบุในแถลงการณ์ว่ากำลังติดตามเรื่องนี้กับสายการบินและฝ่ายอื่น ๆ ที่เกี่ยวข้องกับเหตุการณ์ เจ้าหน้าที่จากเอเอไอเอกล่าวว่า พวกเขายังคงพยายามค้นหาเครื่องบันทึกข้อมูลการบินและเครื่องบันทึกเสียงในห้องนักบินจากทะเล โฆษกของสำนักงานการขนส่งและโลจิสติกส์กล่าวว่าจะสอบสวนหาสาเหตุของอุบัติเหตุอย่างจริงจัง และการท่าอากาศยานฮ่องกงจะให้ความร่วมมืออย่างเต็มที่เพื่อให้มั่นใจว่าการดำเนินงานของท่าอากาศยานจะปลอดภัย เจ้าหน้าที่จากการท่าอากาศยานฮ่องกงจะเข้าพบสื่อมวลชนเวลา 10.00 น. เพื่อแจ้งความคืบหน้าล่าสุดและแผนการดำเนินการต่อไป

## ดูเพิ่ม
*ไชนาแอร์ไลน์ เที่ยวบินที่ 605 – โบอิง 747-400 ที่ไถลออกนอกทางวิ่งที่ท่าอากาศยานไขตั๊กในสถานการณ์คล้ายคลึงกันเมื่อปี 1993
*สิงคโปร์แอร์ไลน์ เที่ยวบินที่ 006 – โบอิง 747-400 ซึ่งพุ่งชนเข้ากับยานพาหนะภาคพื้นที่ท่าอากาศยานนานาชาติเจียงไคเช็กเมื่อปี 2000
*เตอร์กิชแอร์ไลน์ เที่ยวบินที่ 6491 - โบอิง 747 ของแอร์เอซีทีที่เกิดอุบัติเหตุตกเช่นเดียวกัน
*เวสเทิร์นแอร์ไลน์ เที่ยวบินที่ 2605 และลาตัม เปรู เที่ยวบินที่ 2213 - เที่ยวบินอื่นที่ชนกับยานพาหนะภาคพื้นและส่งผลให้ผู้โดยสารบนยานพาหนะนั้นเสียชีวิต

## อ้างอิง

## แหล่งข้อมูลอื่น

 

หมวดหมู่:อุบัติเหตุทางการบินในฮ่องกง
หมวดหมู่:อุบัติเหตุทางการบินในปี พ.ศ. 2568
หมวดหมู่:อุบัติเหตุของเครื่องบินโบอิง 747
หมวดหมู่:อุบัติเหตุที่เกิดขึ้นกับแอร์เอซีที
หมวดหมู่:อุบัติเหตุที่เกิดขึ้นกับเอมิเรตส์
หมวดหมู่:ฮ่องกงในปี พ.ศ. 2568